Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 65

6. évfolyam Belépõ tevékenységformák A jelenségrõl szerzett tapasztalatok összevetése a tanulók már meglévõ képzeteivel, fogalomalkotás az analógiás, az elemzõ és az egészleges gondolkodás fejlesztése által. Természeti folyamatok és egyszerûbb összefüggések felismertetése, magyarázata, bizonyítása, általánosítás és egyszerû elvonatkoztatás. Önálló és együttmûködõ ismeretszerzésre, feladat- és problémamegoldásra való felkészítés a különbözõ ismerethordozók, információforrások alkalmazásával. Az anyag mérhetõ tulajdonságainak, kölcsönhatásainak és változásainak elemi szintû értelmezését segítõ bemutatások, kísérletek, modellek alkalmazása, megtervezése, baleset-, tûz- és környezetvédelmi szabályok betartásával azok elvégzése, a tapasztalatok kiértékelése (a víz öntisztulása, a füves területek és erdõk pusztulása). Egyszerû tájékozódási gyakorlatok a térképen és a földgömbön a földrajzi fokhálózat segítségével. Képi információk és szemléletes leírások felhasználásával a földrajzi övezetekre vonatkozó elsõdleges képzetek kialakítása. Magyarország helyzetének, nagytájainak, környezeti értékeinek, életközösségeinek leíró jellegû bemutatása, a hazai tájról alkotott képzetek gazdagítása. A hazai tájak élõvilágának – jellemzõ társulásainak és fajainak – ökológiai szemléletû jellemzése, a hazai élõvilág sokféleségének, értékének bemutatása. Témakör Tartalom Megfigyelési módszerek fejlesztése Folyamatos megfigyelés, vizsgálódás több kiválasztott szempont szerint. Az anyagok tulajdonságainak összehasonlítása. Alapfogalmak helyes használata a tapasztalatok értékeléséhez, alapmérések (távolság és hosszúság, terület, térfogat, tömeg, sûrûség, hõmérséklet és idõ), a mértékegységek pontos használata. Egyszerû kísérlet megtervezése, beállítása, elvégzése, a tapasztalatok önálló rögzítése és értelmezése. Balesetvédelem, tûzbiztonság, a tûzoltás szabályai. Alapfokú, biztonságos tájékozódás a térben, térképen és földgömbön, tájékozódás az idõben a folyamatok lezajlása alapján. Információszerzés természetismereti kiadványok, térképek, földgömb, film, könyvtár, bemutatóhelyek, elektronikus média és a valóságos környezet által. Tájékozódás a térképen és a földgömbön A Föld alakja. Elemi tájékozódás a fokhálózat alapján. Tájékozódás Magyarország térképén. Hazánk helye a Kárpát-medencében, Európában és a Földön. Kontinensek és óceánok elhelyezkedése, földrajzi helyzete. Tájékozódás az idõben. Idõmérés. A Föld tengely körüli forgása. A napi idõszámítás. A Föld Nap körüli keringése. Évi idõszámítás. Éghajlat, éghajlati övezetek A földalak, a földtengely ferdesége, a besugárzás és az éghajlati övezetek kialakulása közötti összefüggések. Az egyes éghajlati övezetek leíró jellemzése. Éghajlatot kialakító és módosító tényezõk. Magyarország nagytájainak jellegzetességei A Kárpát-medence. Magyarország nagytájainak kialakulása, jellemzõ felszínformái. Nagytájaink leíró jellemzése (a táj arculata, éghajlati sajátosságai, vizei, környezeti értékei, települési jellemzõi, társadalmi életképe). A szûkebb lakókörnyezet, illetve Budapest természeti és társadalmi jellemzõi. Hazai tájaink életközösségei A hazai erdõk sajátosságai. Az erdõk legjellemzõbb élõlényei. Az erdõk jelentõsége (táplálkozási kapcsolatok), pusztulásuk okai. A folyók, tavak legjellemzõbb élõlényei. A szennyezés hatása a vízi életközösségekre. A vizek öntisztulása. A hazai vízparti élõhelyek környezeti adottságai. Élõlények a vizek partján. A hazai füves területek kialakulásának környezeti feltételei. A hazai füves területek legjellemzõbb élõlényei. A füves területek jelentõsége, pusztulásuk okai. Nemzeti parkjaink. A lakóhely és környékének védett és védelem alatt nem álló természeti értékei. A hazai élõvilág legkiválóbb kutatóinak munkássága. A továbbhaladás feltételei Tudjon a tanuló a konkrét környezeti jelenségekbõl általánosítani, elvonatkoztatni. Ismerje fel és értse meg a vizsgált jelenségekben, folyamatokban megmutatkozó oksági kapcsolatokat, összefüggéseket, törvényszerûségeket. Legyen képes alapvetõ méréseket elvégezni, és a mért adatokat értékelni. Ismerje fel ezek közül azokat, amelyek veszélyesek lehetnek, tudja elkerülni azokat! Bemutatás után legyen képes egyszerû kísérleteket fegyelmezetten és a balesetvédelmi, érintésvédelmi, tûzvédelmi szabályok betartásával megismételni, a tapasztalt jelenséget elmondani. Elemi szinten tájékozódjon a térképen és a földgömbön a fokhálózat segítségével. Használja a térképet egyszerû földrajzi ismeretek megszerzésére, tudjon adatokat leolvasni a domborzati és vízrajzi térképekrõl. Tudja felsorolni a kontinenseket és óceánokat. Legyenek egyszerû, szemléletes képzetei a földrajzi övezetekrõl. Ismerje fel jellemzõ álló- vagy mozgóképrõl és leírás alapján hazánk nagytájait, lakókörnyezetének néhány nevezetes települését, az ország fõvárosát. Tudja felidézhetõ képzetei segítségével jellemezni a hazai életközösségeket. Tudjon egyszerû táplálékláncokat bemutatni. Ismerje a legjellegzetesebb hazai növény és állatfajok testfelépítését, életmódját. Értse meg a természet védelmének jelentõségét. FIZIKA 7–8. évfolyam Célok és feladatok Az általános iskolai fizikatanítás az alsóbb évfolyamokon tanított „környezetismeret”, ill. „természetismeret” integrált tantárgyak anyagára épül, azoknak szerves folytatása. A fizikatanítás célja az általános iskolában a gyerekek érdeklõdésének felkeltése a természet, ezen belül a fizikai jelenségek iránt. Ez az érdeklõdés jelentheti tanulók késõbbi természettudományos mûveltségének legfontosabb alapozását. Egyszerû jelenségeken, alkalmazási példákon keresztül mutassuk meg, hogy a természet jelenségei kísérletileg vizsgálhatók, megérthetõk, és az így szerzett ismeretek a hétköznapi életben hasznosíthatók. Fontos cél, annak tudatosítása, hogy a fizikai ismeretek a technikai fejlõdésen keresztül döntõ hatással vannak az ember életminõségére. Ugyanakkor a fizikai ismereteket a természeti környezetünk megóvásában is hasznosítani lehet. A fizikaórák akkor válhatnak élményszerûvé és ezáltal hatékonnyá, ha a tananyag bõséges jelenségbemutatásra, sok jól kiválasztott kísérletre épül. A fogalmak bevezetésénél, a törvények megfogalmazásánál a konkrét probléma szempontjából szakszerûen, de a lehetõ legegyszerûbben kell fogalmaznunk. Kerülni kell azokat az absztrakt gondolatmeneteket, amelyek inkább gátolják, mint segítik a megértést. A fizikai fogalmak közül az általános iskolában azokra helyezzük a hangsúlyt, amelyek konkrét kísérleti tapasztalatokkal kapcsolatosak, túlzott absztrakciót nem igényelnek. A fizikai fogalmak bevezetését, a törvények megfogalmazását lehetõleg mindig megfigyelésre, jelenségek bemutatására, konkrét kísérletekre alapozzuk. Ennek során gondot kell fordítani arra, hogy a tanulók kellõ gyakorlatot szerezzenek a látott jelenség pontos megfigyelésében és szabatosan el is tudják mondani azt. A kísérletek közül különösen értékesek azok, amelyeket a tanulók önmaguk végeznek el. A természettudományok közül a fizika az, amely már az alapképzést nyújtó iskolában is érzékeltetni tudja a gyerekekkel, hogy a természet jelenségei kvantitatív szinten, a matematika nyelvén leírhatók. A matematikai formalizmus az általános iskolában csak a legegyszerûbb összefüggésekre – egyenes és fordított arányosság – szorítkozik. Ezek esetében azonban kiemelten fontos feladat a megismert törvények egyszerû számpéldákon történõ alkalmazása. A feladatmegoldás a gyakoroltatáson túl szemléletformáló hatású is lehet, ha a tanár olyan feladatokat is ad, (az adatokat elõre célszerûen megválasztva), hogy a kiszámított eredmény utólag kísérletileg is ellenõrizhetõ legyen. Az ilyen feladatok tudatosítják a gyerekben, hogy a fizikapélda nem csupán matematikai feladvány hanem a természet leírása, amelynek eredménye valódi, mérhetõ adat. A fizikai gondolkodás fejlesztésében, a számítási feladatok mellett, a tanulók tudásszintjének megfelelõ kvalitatív problémák megoldása is lényeges. Ezek a kérdések egy-egy, a hétköznapi életbõl ismert jelenség magyarázatára, vagy a helyszínen bemutatott kísérlet értelmezésére vonatkozhatnak. Fejlesztési követelmények Ismeretszerzési, -feldolgozási és -alkalmazási képességek A tanuló legyen képes a fizikai jelenségek, folyamatok megadott szempontok szerinti tudatos megfigyelésére, igyekezzen a jelenségek megértésére. Legyen képes a lényeges és lényegtelen tényezõk elkülönítésére. Tudja a kísérletek, mérések eredményeit különbözõ formákban (táblázatban, grafikonon, sematikus rajzon) irányítással rögzíteni. Tudja kész grafikonok, táblázatok, sematikus rajzok adatait leolvasni, értelmezni, ezekbõl tudjon egyszerû következtetéseket levonni. A tanuló tudja érthetõen elmondani, ismereteinek mennyisége és mélysége szerint magyarázni a tananyagban szereplõ fizikai jelenségeket, törvényeket, valamint az ezekhez kapcsolódó gyakorlati alkalmazásokat. Tudjon egyszerû kísérleteket, méréseket végrehajtani. Legyen tapasztalata a kísérleti eszközök, anyagok balesetmentes használatában. Szerezzen jártasságot a tananyagban szereplõ SI és a gyakorlatban használt SI-n kívüli mértékegységek használatában, a mindennapi életben is használt mértékegységek átváltásában. Legyen képes megadott szempontok szerint használni különbözõ lexikonokat, képlet- és táblázatgyûjteményeket és multimédiás oktatási anyagokat. Tudja, hogy a számítógépes világhálón a fizika tanulását, a fizikusok munkáját segítõ adatok, információk is megtalálhatók. Értse a szellemi fejlettségének megfelelõ szintû ismeretterjesztõ könyvek, cikkek, televízió- és rádiómûsorok információit. Alakítsunk ki benne kritikai érzéket a tudományosan nem alátámasztott, „szenzációs újdonságokkal”, elméletekkel szemben. Értékelje a természet szépségeit, tudja, hogy a természetet, környezetünket védeni kell. Ismerje a tananyag természet- és környezetvédelmi vonatkozásait, törekedjék ezeknek alkalmazására. Tájékozottság az anyagról, tájékozódás térben és idõben Ismerje fel a természetes és mesterséges környezetünkben elõforduló anyagok tanult tulajdonságait. Tudja az anyagokat tanult tulajdonságaik alapján csoportosítani. Tudja, hogy a természeti folyamatok térben és idõben zajlanak le, a fizika vizsgálódási területe a nem látható mikrovilág pillanatszerûen lezajló folyamatait éppúgy magában foglalja, mint a csillagrendszerek évmilliók alatt bekövetkezõ változásait. Legyen gyakorlata a mindennapi életben elõforduló távolságok és idõtartamok becslésében, tudja ezeket összehasonlítani. Legyen áttekintése a természetben található méretek nagyságrendjérõl. Tájékozottság a természettudományos megismerésrõl, a természettudományok fejlõdésérõl Tudatosuljon a diákokban, hogy a természet megismerése hosszú folyamat, jelenleg jóval többet tudunk fizikai világunkról mint a korábbi évszázadok emberei, de biztosan sokkal kevesebbet, mint az utánunk jövõ nemzedékek. A tanult fizikai ismeretekhez kapcsolódva tudja, hogy mely történelmi korban történtek és kiknek a nevéhez köthetõk a legfontosabb felfedezések. Ismerje a kiemelkedõ magyar fizikusok, mérnökök, természettudósok munkásságát. Értse, hogy a fizika és a többi természettudomány között szoros kapcsolat van, kutatóik különbözõ szempontból és eltérõ módszerekkel, de ugyanazt az anyagi valóságot vizsgálják.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes